《答成都虞子韶钤干寄书信兼示近作》
宋代·孙应时

珍重西来双鲤鱼，更传佳句起愁予。
相思已是五年别，多愧先无一字书。
欲话锦城疑是梦，谁怜霜鬓不禁梳。
青毡黄合君侯事，早拟相逢倘下车。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。